open-index/open-wikipedia-markdown huggingface dataset:
Fiorenzuola d’Arda

**Fiorenzuola d’Arda** on kunta Piacenzan maakunnan pohjoisosassa Emilia-Romagnan alueella Italiassa.

## Maantiede

Fiorenzuola d’Arda sijaitsee noin 123 kilometriä Emilia-Romagnan pääkaupungista Bolognasta luoteeseen. Huomattavasti Bolognaa lähempänä sijaitsee Lombardian pääkaupunki Milano, jonne etäisyys on noin 80 kilometriä luoteeseen. Fiorenzuola d’Ardan keskusta sijaitsee Arda-virran itärannalla. Maanjäristysriskin osalta Fiorenzuola d'Arda kuuluu vyöhykkeeseen 3 (zona 3). Riski on matala.

## Historia

Antiikin aikana samalla paikalla sijaitsi Florentian kaupunki. Myöhempään Fiorenzuola d’Ardaan viittaavat tiedot ovat niukkoja ennen vuotta 1000. Fiorenzuolan luostarista (monastero di Fiorenzuola) on maininta 31. maaliskuuta 744. Heinäkuussa 923 alueella käytiin taistelu Friulin ja Burgundin hallitsijoiden välillä. Vuonna 1441 herttua Filippo Maria Visconti antoi Fiorenzuolan läänitykseksi Orlando Pallavicinolle, jonka suku hallitsi aluetta lähes koko seuraavan vuosisadan. Sforza Pallavicinon lait olivat paikallishallinnon perusta aina 1700-luvulle. Koko Piacenzan maakunta liitettiin Italian kuningaskuntaan 18. maaliskuuta 1860. Fiorenzuola sai kaupungin arvonimen 18. syyskuuta 1956.

Fiorenzuolan historiallista arkkitehtuuria edustaa esimerkiksi kirkko Chiesa di San Fiorenzo. Se vihittiin 15. lokakuuta 1525. Alkuaan aukiolla sijaitsi paljon vanhempi ja pienempi temppeli, joka oli omistettu San Bonifaciolle. Se oli rakennettu jo 300-luvulla.

## Talous ja liikenne
Fiorenzuolan elinkeinoelämä perustuu pieniin ja keskisuuriin yrityksiin (teollisuusyritykset, rakennusyritykset, maatalousala). Fiorenzuolan rautatieasema, Stazione di Fiorenzuola, sijaitsee linjalla Milano–Bologna. Fiorenzuolalla on oma liittymä moottoritielle Autostrada del Sole.

## Lähteet

## Aiheesta muualla

*Fiorenzuola d’Arda, Emilia-Romagna, Italia — Sunrise, Sunset, and Daylength
Arnum

**Arnum** on taajama Haderslevin kunnassa Tanskassa. Taajamassa oli 486 asukasta vuoden 2025 alussa.

## Väestökehitys

## Lähteet

## Aiheesta muualla
Anticappella

**Anticappella** oli italialainen vuosina 1990–1998 ja 2009 toiminnassa ollut elektronista musiikkia esittänyt yhtye, jota johti Gianfranco Bortolotti. Anticappellan tunnetuimpia kappaleita olivat muun muassa "2 √ 231" ja "Move Your Body", jossa esiintyi myös alankomaalainen rap-artisti MC Fixx It. Vuonna 2009 yhtye palasi lyhyeksi ajaksi julkaisemalla kuusi uutta singleä.

## Diskografia

### Singlet
* "2 √ 231" (1991)
* "Everyday" (1991)
* "Movin' to the Beat" (1992)
* "I Wanna Love You" (1993)
* "Move Your Body" (1994)
* "Express Your Freedom" (1994)
* "2√231/Move Your Body" (Remix) (1996)
* "Get Faster" (1998)
* "Baby Today" (2009)
* "Deep" feat. Zeitia (2009)
* "I Want Your Love" (2009)
* "I Need a Hero" (2009)
* "I Need to Tell Everybody" (2009)
* "Bring Me Down" (2009)

## Lähteet
Varessäikän tuulivoimapuisto

**Varessäikän tuulivoimapuisto** on Pohjois-Pohjanmaalla Siikajoen Varessäikässä sijaitseva tuulivoimapuisto, jossa toimii yksi tuulivoimalaitos. Tuulivoimalan on rakentanut, sen omistaa ja sitä operoi Varestuuli Oy.

Paikalla on aiemmin toiminut kaksi 300 kilowatin tuulivoimalaitosta, jotka purettiin pois vuonna 2014.

## Yleistä
Varessäikkä on niemi, jossa sijaitsee vierasvenesatama, karavaanarialue ja uimaranta. Satama-alueen ympärille on rakennettu aallonmurtajat, jonka viereen tuulivoimalaitos on pystytetty. Tuulivoimalaitos on tanskalaisen Vestaksen valmistamaa V90-mallia, jonka tuuliturbiinin halkaisija 90 metriä ja kapasiteetti on 2,0 megawattia.

## Historiaa
### Säikkä 1 ja Säikkä 2
Varessäikkään rakennettiin 1992 kaksi tuulivoimalaitosta, jotka käynnistettiin huhtikuussa 1993. VTT:n keräämässä tuulivoiman vuositilastoissa on näitä voimaloita kutsuttu tunnuksella *Säikkä 1* ja *Säikkä 2*. Voimalat omisti Spawer Kraft Ab. Voimalaitokset olivat Nordtankin valmistamia 300 kilowatin voimaloita. Voimalat lakkasivat tuottamasta sähköä 2014, jonka jälkeen ne purettiin ja poistettiin energiaviraston luettelosta vuonna 2015. Saman kohtalon kokivat loput Spawer Kraftin muutkin voimalat.

### Uusi voimala
Uuden voimalaitoksen rakentamista varten haettiin jo vuonna 2015 rakennuslupa, joka myönnettiin silloin. Rakennusluvalle haettiin vuosien aikana jatkoaikaa, kunnes voimalaitos päätettiin rakentaa. Voimalaitoksen paikka on vuokrattu Siikajoen Osakaskunnalta. Rakentamista varten perustettiin joulukuussa 2018 osakeyhtiö Varestuuli Oy, jonka toimipaikka on Oulussa . Voimalan perustukset toimitti talvella 2022 Suvic Oy, joka käytti raudoittamiseen keravalaista Naulakanta . Tuulivoimalaitos alkoi tuottaa sähköä vuonna 2023.

### Uutiset
Tuulivoimalan rakennuslupaan liittyvät erikoiset säädökset menivät ristiin matkailuyrittäjän ja häntä isännöivän Siikajoen Osakaskunnan etujen kanssa. Rakennuslupien myöntäjä vetoaa tuulivoimalaitoksen luomasta riskistä ja eväsi matkaparkkialueen rakennusluvan.

Toukokuussa 2025 uutisoitiin rakennusluvasta, jolla tuulivoimayhtiö voi rakentaa voimalan läheisyyteen akkuvaraston ja invertterin. Yhtiö on vuokrannut Siikajoen Osakaskunnalta pienen maa-alueen tätä varten.

## Katso myös
* Luettelo Suomen lakkautetuista tuulivoimaloista
* Luettelo Suomen tuulivoimaloista

## Lähteet
Jordan Mailata

**Lafoga Jordan Mailata** (s. 31. maaliskuuta 1997 Sydney, Uusi Etelä-Wales, Australia) on australialainen amerikkalaisen jalkapallon pelaaja. Hänen pelipaikkansa on ulompi hyökkäyksen linjamies. Mailata edustaa NFL-joukkue Philadelphia Eaglesia. Eagles varasi hänet seitsemännellä kierroksella 233. varausvuorolla . Mailata teki Eaglesin kanssa yli 2,5 miljoonan dollarin arvoisen tulokassopimuksen. Sopimuksen arvosta 89 392 dollarin osuus oli taattua rahaa. Syyskuussa 2021 Mailata teki Eaglesin kanssa nelivuotisen ja yhteensä 64 miljoonan dollarin arvoisen jatkosopimuksen. Sopimuksen arvosta 40,85 miljoonan dollarin osuus oli taattua rahaa. Huhtikuussa 2024 Mailata teki Eaglesin kanssa kolmivuotisen ja yhteensä 66 miljoonan dollarin arvoisen jatkosopimuksen. Sopimuksen arvosta 48 miljoonan dollarin osuus oli taattua rahaa ja se sisälsi 20 miljoonan dollarin allekirjoituspalkkion. Kaudella 2024 Mailata valittiin toiseen All-Pro-tähdistöjoukkueeseen ja hän voitti Eaglesin joukkueessa Super Bowl LIX:n. Mailata on pelannut 74 NFL:n runkosarjan ottelua. Näissä otteluissa hänellä on kolme taklausta, yksi aiheutettu rähmäys ja yksi rähmäyksen palautus. Mailata on pelannut yhdeksän NFL:n pudotuspelien ottelua. Näissä otteluissa hänellä on yksi taklaus. Tilastot päivitetty kauden 2024 jälkeen.

## Lähteet
Bavinchove

**Bavinchove** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 35 kilometriä Dunkerquein kaupungista etelään.

Kunnan keskustassa oleva Saint-Omerin kirkko on alkujaan 1100- ja 1200-luvuilta peräisin oleva romaaninen rukoushuone. Rakennusta laajennettiin vuosisatojen kuluessa kylän väestön kasvaessa, kunnes 1700-luvulla rakennettiin kuori, jolloin kirkko sai nykyiseen muotonsa. Kirkon sisätiloissa on useita patsaita ja maalauksia sekä tyypillisiä flaamilaisia 1700-luvun alttaritauluja. Alttaritaulut restauroitiin vuonna 2013, ja ne listattiin historialliseksi muistomerkiksi vuonna 1980.

## Lähteet

## Aiheesta muualla
Herning Folkeblad

**Herning Folkeblad** (vuoteen 1883 *Vestjylland*) on tanskalainen vuonna 1869 sanomalehti, joka ilmestyy Herningissä.
## Lähteet

## Aiheesta muualla
* Lehden verkkosivut
Horsens Folkeblad

**Horsens Folkeblad** on tanskalainen vuonna 1866 perustettu sanomalehti, joka ilmestyy Horsensissa.
## Lähteet

## Aiheesta muualla
* Lehden verkkosivut
Kalundborg Folkeblad

**Kalundborg Folkeblad** oli Tanskan Kalundborgissa ilmestynyt sanomalehti. Se perustettiin vuonna 1907 ja ilmestyi vuoteen 2011, jolloin se yhdistyi *Holbæk Amts Venstrebladin* kanssa. Uuden lehden nimeksi tuli *Nordvestnyt*.
## Lähteet
Kjerteminde Avis

**Kjerteminde Avis** oli Tanskan Kertemindessä ilmestynyt sanomalehti. Se perustettiin vuonna 1879. Vuodesta 2011 se on ilmestynyt vain verkkoversiona.
## Lähteet
Tereza Rauturier

**Tereza Rauturier** (ent. Janošíková, s. 1999) on tšekkiläinen suunnistaja.  

Suunnistuksen Euroopan-mestaruuskilpailuissa vuonna 2022 Rakveressä hän oli mukana Tšekin toiseksi tulleessa viestijoukkueessa.

Nuorten MM-kilpailuissa Rauturier on sukunimellä Janošíková saavuttanut henkilökohtaisissa kilpailuissa kaksi hopeaa ja kaksi pronssia sekä viestihopean. 

Rauturier on edustanut Suunta Jyväskylää vuodesta 2021.

## Lähteet
Kindergarten

**Kindergarten** on Con Man Gamesin ja Sean Youngin kehittämä ja SmashGamesin julkaisema seikkailupeli. Se julkaistiin 15. kesäkuuta 2017. Pelille on kehitetty jatko-osat *[[Kindergarten 2]]* ja *[[Kindergarten 3]]*.

## Pelaaminen
Peli sijoittuu nimensä mukaisesti lastentarhaan. Siellä pelaaja on yksi oppilaista ja käy useaan kertaan maanantain läpi tarkoituksenaan käydä pelin hahmojen tarinalinjat läpi ja kerätä samalla Monstermon-kortteja, joiden kaikkien löytämisestä saa pelin lopetuksen.

## Hahmot

## Muut hahmot
Hahmot, joilla ei ole omaa tarinalinjaa:
* **Talonmies** () on nimensä mukaisesti lastentarhan talonmies. Hän suuttuu helposti ja jos häntä vielä sen jälkeen ärsyttää, niin hän pahoinpitelee moppinsa kanssa. Hän myy ruokatunnilla keksejä, joiden yksi ainesosista selviää olevan Cindyn koira, mikä luultavasti tarkoittaa talonmiehen olevan vastuussa Cindyn koiran katoamisesta ja kuolemasta.
* **Rehtori** () on nimensä mukaisesti lastentarhan rehtori. Hän on väkivaltainen hänen kansliaan lähettämisen usein päättyessä oppilaan ampumiseen kuoliaaksi. Hän on myös vastuussa Billyn katoamisesta hänen tehdessään koulun alla olevassa laboratoriossaan kokeita muun muassa hänellä. Lilyn tarinalinjassa tämä ja pelaaja onnistuvat pääsemään laboratorioon, mutta jäävät rehtorille kiinni. Tämä ei kuitenkaan ehdi ampumaan heitä, kun pelaaja vapauttaa yhden rehtorin kokeista, joka hyökkää tämän kimppuun tappaen hänet.
* **Valvoja** () valvoo koulun käytäviä. Jotta hänen ohitsensa pääsee, täytyy olla mukana passi (esimerkiksi vessaan mentäessä vessapassi).
* **Ruokalan täti** työskentelee lastentarhan ruokalassa.
* **Billy** on Lilyn veli ja Nugetin ystävä, joka katosi ennen pelin tapahtumia. Lilyn tarinalinjassa selviää Billyn joutuneen rehtorin kidnappaamaksi ja tämän kokeiden koekaniiniksi. Pelaaja ja Lily onnistuvat pelastamaan Billyn, ja hän pääsee taas palaamaan lastentarhaan ja kotiin.

## Lähteet
* 

### Viitteet
Rai (valuutta)

**Rai** (yapiksi *ray*) on Mikronesian federaatioon kuuluvassa Yapin osavaltiossa perinteisessä käytössä ollut valuutta. Raiden kokoa ei ole erikseen määritelty: pienimmät ovat halkaisijaltaan muutaman tuuman ja suurimmat ovat auton kokoisia.

Huolimatta siitä, että rait yhdistetään nimenomaan Yapiin, ne on kuitenkin louhittu Palaulta. Alkujaan kivirahat veistettiin valaan muotoisiksi, mihin niiden nimi myös viittaa. Kivirahojen louhiminen oli pitkä ja monimutkainen prosessi. Yapin päälliköt lähettivät alaisiaan Palaulle ensin neuvottelemaan pääsystä louhoksille, jonka jälkeen sovittiin hinnasta, jonka yapilaiset maksaisivat palaulaisille. Maksu suoritettiin joko vaihtokaupalla tai työpanoksella. Kivirahojen louhinta saattoi kestää useamman kuukauden, koska se tehtiin kivityökaluilla. Yapilaisen perimätiedon mukaan Anagumang-niminen päällikkö johti tutkimusmatkailijoita Palaulle, jossa yapilaiset hämmästelivät Palaun runsaita kivivarantoja.

Rait olivat erittäin arvokkaita, ja niitä annettiin lahjoiksi erityisten merkittävien tapahtumien, kuten häiden, yhteydessä. Niitä pidettiin esillä julkisilla paikoilla, millä yapilaiset perheet osoittivat vaurauttaan ja sosiaalista asemaansa. Taloustieteilijä Milton Friedman on käsitellyt Yap-saaren rahataloutta artikkelissaan *The Island Of Stone Money*. Hänen mukaansa rait ovat yhtä todellinen valuutta kuin länsimaalaisten keskuspankkien liikkeelle laskemat valuutat huolimatta siitä, että kivirahoihin liittyy paljon yapilaisia taruja ja kertomuksia. Rait olivat myös juuri rahaan verrattavassa käytössä, koska niitä vaihdettiin tavaroihin tai niillä maksettiin esimerkiksi lunnaita.

Yhteensä rai-kivirahoja arvioidaan olleen 13&nbsp;000, joista 7&nbsp;000 on säilynyt näihin päiviin saakka. Raita on päätynyt myös ulkomaille esimerkiksi Kanadan pankin museon aulaan. Myös Yhdysvalloissa ja Japanissa on joitakin kiviä. Rai-kivien veistäminen loppui 1900-luvun alussa ja 1960-luvulta lähtien raiden kuljettaminen Yapin ulkopuolelle on ollut lainvastaista.

Osa raista on edelleen paikallisten yksityisomistuksessa. Suurin osa yapilaisista ei kuitenkaan omista yhtäkään raita.

## Lähteet
Jim Wellsin piirikunta

**Jim Wellsin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 38&nbsp;891 vuonna 2020. Piirikunnan hallintokeskus on Alicen kaupunki. Piirikunta on perustettu vuonna 1911, ja se on nimetty texasilaisen tuomarin ja paikallisen puoluepomon James B. ”Jim” Wellsin mukaan.

## Väestö
Vuoden 2020 väestönlaskennassa Jim Wellsin piirikunnan asukasluku oli 38&nbsp;891. Asukkaista valkoisia oli 57,0&nbsp;%, mustia 0,7&nbsp;%, alkuperäisasukkaita 0,7&nbsp;% ja aasialaisia 0,4&nbsp;%. Asukkaista 12,8&nbsp;% kuului johonkin muuhun rotuun ja 28,4&nbsp;% kuului kahteen tai useampaan rotuun. 79,3&nbsp;% oli hispaanoja tai latinoita mistä tahansa rodusta. 48,8&nbsp;% asukkaista puhui kotonaan jotain muuta kieltä kuin englantia ja 4,6&nbsp;% oli syntynyt ulkomailla.

## Lähteet

## Aiheesta muualla
Modekngei

**Modekngei** on Palaulla harjoitettava uskonto, jossa yhdistyvät perinteiset palaulaiset esikristilliset perinteet sekä kristinusko. Monoteistinen uskonnollinen liike sai alkunsa vuonna 1915, kun Babeldaobin saarelta kotoisin oleva Tamadad alkoi saarnata. Uusi uskonto oli yksi keino vastustaa japanilaisten siirtomaaisäntien assimilaatiota säilyttäen osia perinteisestä palaulaisesta kulttuurista. Tamadadille modekngei oli myös silta modernin ja perinteiden välillä.

Jeesus on modekngein mukaan pelastaja. Pyhien kirjoitusten sijaan modekngei painottaa suullisesti välitettäviä tarinoita, rukouksia ja lauluja. Modekngei on korostaa myös palaulaisten siteitä perinteisiinsä, vahvoja perhesuhteita ja yhteisön merkitystä. Uskonnon harjoittajat pyrkivät elämään mahdollisimman "puhdasta" elämää. Alkoholi ja huumeet ovat modekngein mukaan kiellettyjä. 

Vuonna 2023 arviolta 5 % palaulaisista harjoitti modekngeita. Uskonto on omaleimainen nimenomaan Palaulle. Ngatpangin osavaltiossa sijaitseva Belau Modekngei -koulu on palaulainen sisäoppilaitos, jossa voi high school -koulutuksen lisäksi opiskella ammattiopintoja, nojaa modekngein periaatteisiin.

## Lähteet
Kuningas George Tupou I:n ritarikunta

**Kuningas George Tupou I:n ritarikunta** () on tongalainen ritarikunta, jonka perusti kuningas Tupou I. Ritarikunnan tarkkaa perustamisajankohtaa ei tiedetä. Ritarikunnalla palkitaan kuningaskunnan hyväksi ansioituneita henkilöitä. 

Alkujaan ritarikunnassa oli kolme luokkaa (suurristi, ritarikomentaja ja komentaja), mutta vuonna 2008 George Tupou V lakkautti kaksi alinta luokkaa. Lisäksi se oli aluksi Tongan toiseksi korkea-arvoisin ritarikunta, mutta vuonna 2009 Tongan kuningashuoneen ritarikunta nousi sen tilalle.

Ritarikunnan nauha on punainen kolmella valkoisella raidalla:

*  ritarikunnan nauha

## Lähteet
Kuninkaallinen Pyhän Yrjön sotilasritarikunta

**Kuninkaallinen Pyhän Yrjön sotilasritarikunta** () on tongalainen sotilasritarikunta, joka perustettiin 31. heinäkuuta 2009 kuningas George Tupou V:n käskystä. Kunniamerkillä palkitaan ansioituneita sotilashenkilöitä. Saajan ei tarvitse olla Tongan kansalainen.

Ritarikunnassa on viisi luokkaa (suurristi, suurupseeri, komentaja, upseeri, ritari) sekä kolme mitaliluokkaa (kultainen, hopeinen ja pronssinen), mutta ritarikunnan nauha on samanlainen:

*  ritarikunnan nauha 

## Lähteet
Paksalo

**Paksalo** on kylä Lohjan kaupungissa. Se sijaitsee Paksalon niemessä Hiidenveden rannalla ja sen läpi kulkee seututie 110 Helsingistä Turkuun Hiidenveden sillan ylitse.

## Historia

Paksalon historiasta löytyy suuria tilallisia. Kylässä ovat sijainneet muun muassa Akustin ja Markkulan rusthollit.

Paksalossa on toiminut myös kylän oma kansakoulu. Koulurakennus on edelleen jäljellä, nykyään kuitenkin yksityisasuntona.

Paksalossa on sijainnut myös katolisen kirkon toimintakeskus Stella Maris vuosina 1965–2017. Keskuksen rakennukset jouduttiin purkamaan niiden huonon kunnon vuoksi. Katolisen kirkon piispa Teemu Sippo päätti rakennusten purkamisesta sen jälkeen, kun tilojen myynti ei ollut tuottanut tulosta.

## Palvelut

Paksalossa Hiidenveden sillan kupeessa sijaitsevat ruokailupalveluja tarjoavat Hiidenpirtti ja Hiidenveden grilli. 

Paksalossa on myös koirien ulkoilualue, jota saa vuokrata koirien vapaana pitämiseen.

## Lähteet
Tongan kuningashuoneen ritarikunta

**Tongan kuningashuoneen ritarikunta** () on tongalainen ritarikunta, joka perustettiin 31. heinäkuuta 2009 kuningas George Tupou V:n käskystä. Ritarikunnalla palkitaan henkilöitä, jotka ovat ansioituneet poikkeuksellisella tavalla kruunun hyväksi. Ritarikunta korvasti Kuningas George Tupou I:n ritarikunnan.

Ritarikunnassa on viisi virallista luokkaa (suurristi, suurupseeri, komentaja, upseeri, ritari) ja kolme mitaliluokkaa (kultainen, hopeinen, pronssinen). Ritarikunnan nauha on keltainen kahdella vaaleaninisellä raidalla:

*  ritarikunnan nauha

## Lähteet
Veeti Tikkanen

**Veeti Tikkanen** on suomalainen laulaja ja vuoden 2025 tangokuningas.

Tikkanen valittiin Seinäjoen tangomarkkinoiden yhteistyökumppanin Suomalaisen tangon Satumaa -yhdistyksen järjestämässä laulukilpailussa tangovekaraksi vuonna 2013 ja tangonuoreksi vuonna 2016. Tangokuninkaaksi hänet kruunattiin yksistään yleisöäänillä heinäkuussa 2025. Hän lauloi ensimmäisellä kierroksella tangon ”Kuu kylmä kuningatar” ja superfinaalissa Hectorin kappaleen ”Tuulisina öinä”. 

Tikkanen on opiskellut musiikin teoriaa Imatran musiikkiopistossa ja laulua laulunopettaja Teija Immosen opissa. Hän on valmistunut ylioppilaaksi Sibelius-lukiosta vuonna 2022. 

Tikkanen toimi varusmiespalveluksensa aikana vuonna 2024 Puolustusvoimien varusmiessoittokunnan showbandin ja viihdeorkesterin solistina. Hän suoritti palvelusaikanaan valtakunnallisen sotilasmusiikkialan aliupseerikurssin.  

Tikkanen oli mukana Ylen nuoria esittelevässä *Laita ittes likoon* -dokumenttisarjassa vuonna 2018.

Tikkanen on kotoisin Korvenkylästä Joutsenosta. Hänet valittiin vuoden joutsenolaiseksi elokuussa 2019. Hänen avopuolisonsa Ronja Pehkonen voitti Kultainen Harmonikka -mestaruuskilpailun vuonna 2023. 

## Lähteet
Fleetway Publications

**Fleetway Publications** oli brittiläinen kustantamo, joka toimi vuosina 1954–1996 ja keskittyi erityisesti sarjakuvien julkaisemiseen. 

Yhtiö perustettiin vuonna 1959, kun Mirror Group osti Amalgamated Pressin, ja se nimettiin uudelleen Fleetwayksi Lontoossa sijaitsevan Fleetway House -rakennuksen mukaan. Vuonna 1961 Fleetway osti kilpailijansa Odhams Pressin, ja vuonna 1963 yhtiö sulautui osaksi IPC Groupia. Vuonna 1968 IPC yhdisti kaikki tytäryhtiönsä IPC Magazines -yksiköksi, mutta Fleetway-nimeä käytettiin edelleen sarjakuvajulkaisuissa.. Vuonna 1987 IPC Magazines myi sarjakuvatoimintansa, ja Fleetway perustettiin uudelleen, jolloin sille siirrettiin oikeudet kaikkiin IPC:n vuoden 1970 jälkeen luomiin sarjakuvahahmoihin sekä 26 muuhun hahmoon Buster-lehdestä. Vuonna 1991 yhtiön nimi muutettiin virallisesti Fleetway Editions Ltd:ksi. Myöhemmin tanskalainen Egmont osti Fleetwayn, ja 1990-luvun puolivälissä yrityksen nimeksi tuli Egmont Fleetway. Vuonna 2000 Egmont myi 2000 AD -sarjakuvan ja siihen liittyvät julkaisut Rebellionille, minkä jälkeen Fleetway-nimi poistui käytöstä.

## Julkaisut ja sisältö
Fleetway Publications tunnettiin erityisesti sarjakuvistaan, jotka kattoivat tieteisfiktion, toiminnan, huumorin ja sota-aiheiset teemat. Yhtiö julkaisi 142 sarjaa ja lähes 3&nbsp;650 yksittäistä numeroa, mukaan lukien kuukausittain ilmestyviä lehtiä, erikoisnumeroita, vuosikirjoja ja kokoelmia. Tunnetuimpia julkaisuja olivat 2000 AD, Judge Dredd, Crisis ja Revolver sekä vuosikirjat kuten 2000 AD Annual ja Judge Dredd Annual. Muita merkittäviä sarjoja olivat esimerkiksi Ace Trucking Co., ja tunnettuja hahmoja olivat Judge Dredd ja Strontium Dog. Fleetwayn teokset olivat usein kuvitettuja ja suunnattu lapsille sekä nuorille aikuisille, ja ne käsittelivät monenlaisia aiheita supersankareista toiseen maailmansotaan. Yhtiö julkaisi myös musiikkilevyjen kansikuvia 1960-luvulla, erityisesti The Beatlesin, The Animalsin ja The Holliesin levyihin liittyen.

## Merkittävät tekijät ja vaikutus
Fleetwayn tuotantoon osallistui useita tunnettuja sarjakuvantekijöitä, kuten Alan Grant, Pat Mills, Carlos Ezquerra ja John Wagner. Kustantamon vaikutus brittiläiseen sarjakuvakulttuuriin oli merkittävä, erityisesti tieteis- ja toimintasarjakuvien osalta. Fleetwayn julkaisut loivat perustan monille ikonisille hahmoille ja tarinoille, jotka ovat vaikuttaneet sarjakuvakulttuuriin laajasti.

## Lähteet
David Holden

**David Holden** (1924 Sunderland, Britannia – 1977 Kairo, Egypti) oli brittiläinen ulkomaantoimittaja ja kirjeenvaihtaja, joka seurasi erityisesti Lähi-idän arabivaltioita. Hän työskenteli muun muassa Sunday Timesin toimittajana.

Holden oli naimisissa toimittaja Ruth Lynamin kanssa. Ennen avioliittoaan hänellä oli myös pitkäaikainen homoseksuaalinen suhde Neuvostoliiton tiedustelupalvelu KGB:n vakoojan Leo Silbermanin kanssa.

Holden tunnetaan erityisesti kuolemastaan henkirikoksen uhrina sekä häneen kohdistuneista vakoojaepäilyistä.

## Murha ja vakoojaepäilyt
Holden ammuttiin Kairossa joulukuussa 1977 pian sen jälkeen, kun hän oli saapunut kaupunkiin työtehtäviään varten. Surmaajia ei koskaan saatu kiinni.

Holdenin on hänen kuolemansa jälkeen epäilty työskennelleen vakoojana, minkä on epäilty olleen myös motiivi hänen surmansa taustalla.

Holdenin kuoleman jälkeen Sunday Times kokosi toimittajaryhmän, joka lähti selvittämään Gillmanin murhaa. Ryhmään kuulunut Peter Gillman kirjoitti vuonna 1978 lehdelle sisäisen raportin, jossa hän kertoi uskovansa Holdenin työskennelleen yhdelle tai useammalle tiedustelupalvelulle. Gillman kirjoitti myös uskovansa, että Holdenin murha liittyi hänen työskentelyynsä vakoojana.

Gillman ja toimittaja Emanuele Midolo julkaisivat vuonna 2025 Holdenin tapausta käsittelevän kirjan, jossa he kertoivat uskovansa Holdenin työskennelleen KGB:lle ja mahdollisesti myös Yhdysvaltain keskustiedustelupalvelu CIA:lle.

## Lähteet
Phaeton (planeetta)

**Phaeton** on hypoteettinen planeetta, jonka on ehdotettu sijainneen Marsin ja Jupiterin välisellä asteroidivyöhykkeellä.

## Historia ja löydöt
1700-luvulla kehitettiin Titiuksen–Boden laki, joka ennusti planeetan olemassaolon Marsin ja Jupiterin välisellä alueella. Vuonna 1801 Giuseppe Piazzi löysi kääpiöplaneetta Cereksen, joka sijaitsi ennustetulla etäisyydellä. Pian tämän jälkeen löydettiin muita kappaleita, kuten Pallas (1802), Juno (1804) ja Vesta, mikä osoitti, että alueella oli useita pieniä kappaleita yhden planeetan sijaan. Tämä johti asteroidivyöhykkeen käsitteen muodostumiseen. Heinrich Olbers ehdotti, että asteroidit voisivat olla tuhoutuneen planeetan, Phaetonin, jäänteitä.

Johannes Kepler esitti jo 1600-luvulla hypoteesin planeetasta Marsin ja Jupiterin välissä, mutta sitä ei löydetty. Asteroidivyöhykkeen löytyminen tuki osin Titiuksen–Boden lakia, mutta vyöhykkeen kokonaismassa on vain noin 4 % Kuun massasta, mikä ei riitä planeetan muodostamiseen.

## Tieteelliset teoriat
Nykykäsityksen mukaan asteroidivyöhyke koostuu aurinkokunnan muodostumisen aikaisista jäänteistä, joita Jupiterin voimakas gravitaatio esti yhdistymästä planeetaksi. Asteroidien yhteismassa on liian pieni planeetan muodostamiseen, ja niiden hajanainen rakenne ei tue teoriaa tuhoutuneesta planeetasta. Simulaatiot osoittavat, että planeettojen hajoaminen aurinkokunnan myöhemmissä vaiheissa on epätodennäköistä, koska tuhoutumismekanismit liittyvät aurinkokunnan varhaisiin vaiheisiin.

Joissakin malleissa on esitetty, että Marsin ja asteroidivyöhykkeen välissä olisi voinut olla planeetta, joka ajautui epävakaalle radalle ja mahdollisesti törmäsi Aurinkoon. Tämä hypoteesi ei kuitenkaan täysin selitä asteroidivyöhykkeen nykyistä koostumusta.

## Phaetonin hypoteesi
Phaetonin teoria syntyi 1800-luvulla Cereksen ja muiden asteroidien löytymisen myötä. Aluksi Cereksen arveltiin olevan osa Phaetonia tai sen kuu. Wilhelm Olbers ehdotti, että asteroidit ovat peräisin hajonneesta planeetasta, mahdollisesti Jupiterin gravitaation vaikutuksesta. Teoria selittää asteroidien epäsäännöllisen muodon ja niiden sijainnin, mutta se ei ole saanut laajaa tieteellistä tukea.

Aikaisemmin Phaetonin ajateltiin voineen tuhoutua Jupiterin vaikutuksesta, ja asteroidivyöhyke nähtiin todisteena tästä. Nykyisin tätä käsitystä pidetään epätodennäköisenä tieteellisten havaintojen perusteella.

## Käsitykset ja populaarikulttuuri
Phaetonin teoriaan on liitetty vaihtoehtoisia käsityksiä, erityisesti populaarikulttuurissa. Jotkut ovat ehdottaneet, että Phaetonilla olisi ollut kehittynyt sivilisaatio, joka aiheutti planeetan tuhon. Toiset kertomukset väittävät, että Phaeton olisi hajonnut noin 5&nbsp;000 vuotta sitten, aiheuttaen meteoriittisateita, jotka näkyivät Maassa. Nämä käsitykset eivät perustu tieteellisiin todisteisiin vaan ovat spekulatiivisia.

## Katso myös
* Planeetta V
* Vulkanus, hypoteettinen planeetta Merkuriuksen ja Auringon välissä.

## Lähteet
Jussi Kauhanen

**Jussi Heikki Kauhanen** (s. 23. heinäkuuta 1958 Kuopio) on suomalainen lääkäri ja kansanterveystieteen professori.

Kauhanen syntyi opettajien Juho Olavi Kauhanen ja Aino Laatunen perheeseen. Hänen puolisonsa 1980–2006 oli musiikinopettaja Paula Suominen. Kauhanen tuli ylioppilaaksi Puijonlaakson lukiosta 1978 ja valmistui Kuopion yliopistosta lääketieteen lisensiaatiksi 1986. Lääketieteen ja kirurgian tohtoriksi hän väitteli siellä 1993 ja suoritti siellä Master of Public Health -tutkinnon 1995. Väitösopintoja ja tutkimustyötä Kauhanen teki myös Kalifornian yliopistossa 1991–1993 ja 2002–2003.

Kauhanen toimi sairaala- ja terveyskeskuslääkärinä 1986–1988, Kuopion A-klinikan lääkärinä 1988–1991 ja samalla yleislääkärinä Kuopiossa, Kuopion vankilan lääkärinä 1990–1991, Invalidiliiton työklinikan johtavana lääkärinä 1996–1998 ja Suomen Akatemian rahoittamana tutkijana eri nimikkelillä 1992–2003. Kuopion yliopistossa hän oli assistentti ja yliassistentti 1988–1996 ja kansanterveystieteen professori 2003–2009 ja on sitten ollut Itä-Suomen yliopiston kansanterveystieteen professori. Kauhasella on ollut myös useita asiantuntija- ja luottamustehtäviä, mukaan lukien Kuopion kaupunginvaltuuston ja kaupunginhallituksen jäsenyys. Hän on ollut lisäksi muun muassa Suomen ortodoksisen kirkon kirkolliskokousedustaja ja *[[Savon Sanomat|Savon Sanomien]]* kolumnisti.

## Lähteet
Docker

**Docker** on säiliöintiin tarkoitettu ohjelmisto. Dockerin avulla voidaan luoda ja ajaa säiliöitä. Docker julkaistiin vuonna 2013, ja sen tavoitteena oli helpottaa ohjelmistojen ajamista palvelimilla.

## Lähteet
Epsomiitti

**Epsomiitti** on magnesiumsulfaatin hydraatti (MgSO4 · 7H2O), jota kutsutaan myös **Epsomin suolaksi** tai **katkerosuolaksi**. Sen kidejärjestelmä on ortorombinen. Sen väri on enimmäkseen valkoinen ja siinä on keltaisen, vihreän ja punaisen vivahteita. Se on läpinäkyvä tai läpikuultava ja siinä on lasin- tai silkinkiiltoa. Viiru on valkoinen ja murros on täydellinen simpukkamurros. Mineraalissa on usein karstaa, multamaista massaa ja stalaktiitteja. Epsomiittia muodostuu saostumalla kuumissa lähteissä, kaasulähteissä ja suolaisissa vesissä. Sitä käytetään pureutusaineena tekstiilien värjäyksessä ja nahan parkitsemisessa. Sitä on löydetty Carlsbadista Yhdysvalloista, Saksista Saksasta, Sedlekistä Tšekistä ja Valle Antronasta Italiasta. Epsomiittia on havaittu olevan Marsissa ja Jupiterin kuissa Europassa, Ganymedeksessa ja Callistossa.

## Lähteet

## Aiheesta muualla
* Webmineral: Epsomite Mineral Data 
* Mindat: Epsomite 
* Handbook of Mineralogy: Epsomite (pdf)
Naisten Superpesiksen kausi 2025

**Naisten Superpesiksen kausi 2025** on Suomen pesäpallon naisten pääsarjan Naisten Superpesiksen 36. kausi.

## Joukkueet

## Runkosarja

## Ylemmät pudotuspelit
### Turnauspuu

Lähde:

### Puolivälieräkarsinnat

### Puolivälierät

### Välierät

### Loppuottelu

### Pronssiottelu

## Alemmat pudotuspelit
### Turnauspuu

### Superpesis-karsinta

## Huomatukset

## Lähteet
Boaz Rodkin

**Boaz Rodkin** on Israelin Suomen-suurlähettiläs.

Rodkin on aiemmin toiminut Israelin suurlähettiläänä Albaniassa 2015-2019 sekä sivuakkreditoituna suurlähettiläänä Bosnia-Herzegovinassa 2016-2019.

Suurlähettiläs Rodkin aloitti virkauransa Israelin ulkoministeriössä vuonna 1990. Uransa aikana hän on työskennellyt useissa ministeriön johtotehtävissä Jerusalemissa, esimerkiksi Etelä-Amerikan osaston johtajana (2010-2015) ja Euroopan unionin toimielinten osaston apulaisjohtajana (2004-2010), jossa hän koordinoi ulkoministeriön poliittista työtä Euroopan parlamentin, Naton, Etyjin ja Euroopan neuvoston kanssa.  Israelin ulkomaanedustustoista Rodkin on palvellut mm. Istanbulissa, Bogotassa, Dublinissa ja Mexico Cityssä.

Pohjois-Israelin Haifassa syntynyt ja kasvanut Rodkin valmistui kansainvälisten suhteiden kandidaatiksi Jerusalemin heprealaisesta yliopistosta ja valtiotieteen maisteriksi Tel Avivin yliopistosta.  Hän on myös suorittanut opintoja Euroopan julkishallinnon instituutissa (EIPA, Barcelona), Maltan yliopiston Mediterranean Diplomatic Academyssa, Tšekin tasavallan diplomaattisessa akatemiassa, NATO Defence Collegessa Roomassa ja École nationale d'administrationissa (ÉNA) Pariisissa.

Heprean ja englannin lisäksi Rodkin puhuu espanjaa ja italiaa.

Rodkin asuu Helsingissä. Hän on kolmen aikuisen lapsen isä.

## Lähteet
Operaatio Argus

**Operaatio Argus** oli korkealla ilmakehässä toteutettu kolmen ydinkokeen sarja. Ydinohjukset niissä laukaistiin Tyynellämerellä olevan Johnstonin atollin tukikohdan lähettyvillä. Räjäytyskorkeus oli noin 80 km näissä koeräjäytyksissä. Operaatio oli eräs harvoista, joissa Yhdysvallat räjäytti ydinlatauksia yläilmakehässä. Ajankohta oli kesän ja syksyn taitteessa vuonna 1958 (pohjoisella pallonpuoliskolla). Kaikkien kokeiden tuhovoima oli 1,7 kilotonnia ja niissä koestettiin W25-ydinlatausta, joka toimi myös AIR-2 Genie-raketin taistelukärkenä.   Yhdysvaltain laivasto ja sen *Task Force TF-88* olivat eräitä oleellisia tekijöitä tässä koesarjassa.  

Ajallisesti tätä koesarjaa edelsi Operaatio Hardtack I sekä seurasi Operaatio Hardtack II. Muuta erikoista tälle ydinkoesarjalle oli nimeämättömyys, eli ydinkokeita ei nimetty minkään teeman mukaan - kuten Yhdysvalloilla oli ollut tapana tehdä. Kokeet etenivät pelkässä numerojärjestyksessä.

## Lähteet
*https://st.llnl.gov/news/look-back/operation-argus
*https://apps.dtic.mil/sti/citations/ADA122341
*https://www.govinfo.gov/app/details/GOVPUB-D15-PURL-gpo222813
*https://pimaair.org/museum-aircraft/douglas-air-2/
*https://www.f-106deltadart.com/weapons_air2a_genie.htm
*https://www.nationalmuseum.af.mil/Visit/Museum-Exhibits/Fact-Sheets/Display/Article/197594/mcdonnell-douglas-air-2a-genie-rocket/

## Aiheesta muualla
*https://www.warhistoryonline.com/cold-war/operation-argus.html

### Viitteet
Sateenkaariharppoja

**Sateenkaariharppoja** (*Elagatis bipinnulata*) on piikkimakrilleihin kuuluva kalalaji. Lajia tavataan kaikista lauhkeista ja lämpimistä valtameristä.

## Koko ja ulkonäkö
Sateenkaariharppoja on suhteellisen kookas kala ja kasvaa useimmiten noin 80–90 cm pitkäksi. Suurimmillaan se voi saavuttaa 120–180 cm:n pituuden. Ruumiinrakenteeltaan laji on virtaviivaisen sukkulamainen ja pitkänomainen. Sateenkaariharppojan alaleuka on yläleukaa pidempi. Selkäeviä on kaksi, joita seuraa eväke. Myös peräevän jälkeen on eväkkeitä. Kalan pyrstöevä on voimakkaasti haarautunut. Väriltään sateenkaariharppoja on selästään tummansininen tai -vihreä ja vatsastaan vaalea. Lajin kyljessä kulkee keltainen juova, jota reunustavat kapeammat siniset juovat. Evät ovat väriltään kellertävät.

## Levinneisyys ja elintavat
Sateenkaariharppojan levinneisyysalue lämpimissä ja lauhekissa merissä on hyvin laaja. Lajia tavataan niin Atlantista, Intian valtamerestä Persianlahtea lukuun ottamatta, kuin Tyynestämerestäkin. Kala liikkuu usein suurina parvina lähellä pintaa koralliriuttojen läheisyydessä ja toisinaan myös avomerellä. Sateenkaariharppojan ravintoa ovat äyriäiset ja pienet kalat. Lajin lisääntymiskausi on lähes ympärivuotinen.

Sateenkaariharppojaa kalastetaan pienessä määrin kaupallisesti ja sitä pidetään hyvänä ruokakalana. Lajia myydään tuoreena, pakastettuna tai  suolattuna. Sateenkaariharppoja on myös suosittu vapaa-ajankalastuksen kohde.

## Lähteet
Jarkko Rautio

**Jarkko Rautio** on suomalainen entinen pesäpalloilija. Rautio edusti pelaajaurallaan Imatran Pallo-Veikkoja, Pattijoen Urheilijoita ja Kiteen Palloa. Kaudella 2000 hänet valittiin Superpesiksen vuoden tulokkaaksi. Rautio pelasi neljä Itä-Länsi-ottelua vuosina 2000, 2001, 2002, 2003. Hän pelasi sisäpelissä kärkietenijänä ja ulkokentällä polttolinjassa. Rautio pelasi 194 Superpesiksen runkosarjan ottelua. Näissä otteluissa hän löi viisi kunnaria ja 14 tavallista juoksua, tuonut 202 juoksua ja kerännyt 893 kärkilyöntipistettä. Rautio on pelannut 16 Superpesiksen ylempien pudotuspelien ottelua.  Näissä otteluissa hän on lyönyt kaksi kunnaria ja yhden tavallisen juoksun, tuonut 17 ja kerännyt 69 kärkilyöntipistettä. Rautio on pelannut 28 Superpesiksen alempien pudotuspelien ottelua. Näissä otteluissa hän on lyönyt kaksi tavallista juoksua, tuonut 27 juoksua ja kerännyt 125 kärkilyöntipistettä.

## Lähteet
Woodio

**Woodio Oy** on suomalainen design- ja materiaaliteknologiayritys, joka tunnetaan maailman ensimmäisen täysin vedenpitävän puukomposiitin eli Woodio-materiaalin kehittäjänä. Yrityksen innovatiivinen materiaali tarjoaa ekologisemman vaihtoehdon perinteiselle keramiikalle ja kivimateriaaleille. Tuotevalikoimaan kuuluvat kylpyhuoneen kalusteet sekä tasomateriaalit, jotka valmistetaan yrityksen omalla tehtaalla Lahdessa. Tuotteita myydään kansainvälisesti sekä yksityisasiakkaille että julkisiin tiloihin, kuten hotelleihin, ravintoloihin ja toimistoihin. Woodiolla on useita jälleenmyyjiä Euroopassa sekä Yhdysvalloissa.

## Historia
Yritys perustettiin vuonna 2015 Helsingissä, kun ryhmä alan asiantuntijoita, mukaan lukien Petro Lahtinen, sai idean vesitiiviin puukomposiittimateriaalin kehittämisestä kylpyhuoneteollisuuteen. Ensimmäiset Woodio-tuotteet tulivat markkinoille vuonna 2019. Vuonna 2025 toiminta siirtyi Helsingin Konalasta Lahteen, jonne uusi tehdas rakennettiin noin 7 miljoonan euron investoinnilla. Tehdas otettiin käyttöön keväällä 2025.

## Tuotteet ja teknologia
Patentoitu Woodio-materiaali on yhdistelmä puuhaketta sekä hartsipohjaista sidosainetta. Puuhake on peräisin FSC-/PEFC-sertifioiduista metsistä sekä puuteollisuuden sivuvirroista. Materiaali on täysin vedenpitävää, kevyttä, iskun kestävää sekä likaa hylkivää. Tuotteissa on UV-valolta suojaava sekä naarmuuntumista ehkäisevä pinnoite. 

Woodio-tuotteiden hiilijalanjälki on jopa 50 prosenttia pienempi verrattuna vastaaviin keraamisiin tuotteisiin. Pienempi hiilijalanjälki perustuu tuotannon vähäiseen veden ja energian kulutukseen sekä tuotteiden biopohjaisuuteen, kevyeen painoon ja jatkohyödyntämiseen.

## Muotoilu ja design
Woodio tekee yhteistyötä muun muassa designtoimisto Pentagon Designin kanssa. Pentagon on vastannut esimerkiksi Soft- ja Cube-tuoteperheiden sekä Flow‑kylpyammeen muotoilusta. Woodion tuotteita on palkittu muun muassa German Design Award (2021) ja Design Plus Award (2023) -tunnustuksin. 

## Rahoitus ja kansainvälistyminen
Kesäkuussa 2023 Woodio keräsi 16,3 miljoonan euron kasvurahoituksen, jota johti UB Forest Industry Green Growth Fund ja Euroopan Innovaatio­neuvosto EICRenewable Carbon.

## Tunnustukset ja arvostus

* Vuoden design-teko (2019), Suomalaisen työn liitto
* Fennia Prize (2020)
* German Design Award, erityismaininta kategoriassa ”Excellent Product Design – Eco Design” (2021)
* Habitare, *The Most Interesting Product* -maininta tuotteelle Block wc-istuin (2022)
* Design Plus Award (2023), voitto tuotteella Block wc-istuin
* MIX Awards North, *Product of the Year* -finalisti tuotteella Block wc-istuin (2024)
* Brit List Awards, *The Eco Award* -finalisti tuottekategorialla pesualtaat (2024)
* MIX Awards *Product of the Year -*palkinto tuotteella Soft60 malja-allas (2024)
* MIX Awards finalisti kategoriassa ”Product of the Year” tuottella Cube40 Slim (2025)
* Metsä360-tunnustuspalkinnon voittaja (2025), Marjatta ja Eino Kollin Säätiö sekä LUT-yliopisto
* Mukana Finlandia-talon ”Land of Forests” -näyttelyssä (2025)

## Lähteet
Kansainvälinen muunsukupuolisten ihmisten päivä

**Kansainvälistä muunsukupuolisten päivää** vietetään joka vuosi 14. heinäkuuta, ja sen tarkoituksena on lisätä tietoisuutta muunsukupuolisista ihmisistä sekä heidän kohtaamistaan yhteiskunnallisista haasteista. Päivää vietettiin ensimmäisen kerran vuonna 2012 Katje van Loonin aloitteesta. Tämä päivämäärä valittiin, koska se osuu täsmälleen kansainvälisen naistenpäivän ja kansainvälisen miestenpäivän puoliväliin.

## Lähteet
Skamja

**Skamja** () on kylä Leningradin alueen Slantsyn piirin Zagrivjen kunnassa Venäjällä. Se sijaitsee kunnan lounaisosassa Narvanjoen niskan itärannalla Viron rajalla. Rajan toisella puolella sijaitsee Vasknarvan kylä.

Vuoden 2020 alussa kylässä oli 14 asukasta. 

## Nimi
Skamja (скамья) tarkoittaa kirjaimellisesti ”penkkiä” ja kylännimen alkuperää on selitetty useilla tarinoilla. Yleisimmän kertomuksen mukaan ruhtinatar Olga olisi pysähtynyt lepäämään paikalla sotajoukkoineen 900-luvulla, jolloin paikalliset toivat hänelle penkin.

## Historiaa
Nykyisen Skamjan kylän alueella oli 1300-luvun keskivaiheilla pihkovalaisten kalastajien asutus (sloboda). Varhaisin maininta Skamjasta on vuodelta 1463.

1700-luvulta alkaen Skamja kuului hallinnollisesti Pietarin kuvernementin Outovan kihlakuntaan. 1850-luvulla kylässä oli 44 taloa, mutta vuonna 1864 enää 28. Vuonna 1850 kylään rakennettiin ortodoksinen kappeli, joka laajennettiin kirkoksi vuosina 1870–1871. Kirkko tuhoutui helmikuussa 1944.

Vuonna 1920 solmitun Tarton rauhan jälkeen Skamja sekä muut seudun kylät kuuluivat Viroon. Virolle kuuluessaan kylä oli osa Rajan eli Karjatinan kuntaa. Vuonna 1922 Skamjassa oli 142 taloa ja 695 asukasta. Skamja yhdistettiin Vasknarvan kanssa uudeksi Vasknarvan taajamaksi vuonna 1940. 

Skamja kuului Viroon marraskuuhun 1944 asti, jolloin Viron SNT:sta siirrettiin alueita Venäjän SFNT:n Leningradin alueeseen. Vuodesta 1945 alkaen Skamja kuului samana vuonna perustettuun Zagrivjen kyläneuvostoon. Vuonna 1970 Skamjaan liitettiin viereinen Kuritšekin kylä.

Vuonna 2002 kylässä oli 20 asukasta, joista 92&nbsp;% oli kansallisuudeltaan venäläisiä.

## Lähteet
* 
* 
### Viitteet
Petteri Tyynismaa

**Petteri Tyynismaa** (s. 5. elokuuta 2003 Kortesjärvi) on suomalainen lentopalloilija, joka edustaa Bundesliigan SWD Powervolleys Dürenia. Tyynismaa voitti vuonna 2025 Akaa-Volleyn riveissä lentopallon Suomen mestaruuden. Lisäksi Tyynismaa oli keskeisessä roolissa, kun Suomi voitti myöhemmin samana vuonna lentopallon Kultaisen liigan. Tyynismaa pelasi kaikki ottelut ja voitti Kultaisen liigan torjuntatilaston.

Kortesjärven Järvi-Veikoissa lentopallon aloittanut Tyynismaa siirtyi lentopallon Mestaruusliigaan vuonna 2022 ja pelasi Akaa-Volleyn riveissä aina kevääseen 2025 asti kirkkaimpina saavutuksina sekä lentopallon Mestaruusliigan että Suomen Cupin voitot. Kausilla 2023–2024 ja 2024–2025 Tyynismaa valittiin liigatähdistöön. 

Kaudella 2025–2026 Tyynismaa pelaa Saksan Bundesliigassa Dürenin riveissä.

## Saavutukset

* Kultaisen liigan mestaruus 2025
* Suomen mestaruus 2025
* Suomen Cupin mestari 2025
* Kultaisen liigan torjuntatilaston voitto 2025
* Mestaruusliigan tähtiseitsikossa 2024, 2025
* SM-hopeaa 2023, 2024
* Suomen Cupin hopea 2025

## Ura

* 2020–2022 Murikat
* 2022–2025 Akaa-Volley
* 2025–2026 Düren

## Lähteet
(612620) 2003 SQ317

**** on Haumea-ryhmään kuuluva transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 39,26 astronomisen yksikön päässä ja etäisimmillään 46,78 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Vesa Kaukiainen

**Vesa Kaukiainen** on suomalainen entinen pesäpalloilija. Kaukiainen edusti pelaajaurallaan Superpesiksessä Haminan Palloilijoita, Jyväskylän Kiriä, Imatran Pallo-Veikkoja, Puijon Pesistä ja Kiteen Palloa. Hän pelasi kaksi Itä-Länsi-ottelua vuosina 1994 ja 2001. Hän pelasi ulkokentällä lukkarina ja sisäpelissä vaihtajana. Kaukiainen pelasi 375 Superpesiksen runkosarjan ottelua. Näissä otteluissa hän löi 13 kunnaria ja 154 tavallista juoksua, toi 248 juoksua ja keräsi 1 700 kärkilyöntipistettä. Kaukiainen pelasi seitsemän Superpesiksen ylempien pudotuspelien ottelua. Näissä otteluissa hän löi yhden tavallisen juoksun ja keräsi 12 kärkilyöntipistettä. Kaukiainen pelasi 29 Superpesiksen alempien pudotuspelien ottelua. Näissä otteluissa hän löi neljä tavallista juoksua, toi 21 juoksua ja keräsi 145 kärkilyöntipistettä.

## Lähteet
37655 Illapa

**37655 Illapa (1994 PM)** on pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja ohittaa Maan lähimmillään 0,02 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,37 astronomisen yksikön päässä ja etäisimmillään 2,59 astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on . 

Illapa oli inkojen ukkosen ja sään jumala.

## Lähteet
24761 Ahau

**24761 Ahau (1993 BW2)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään 0,10 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,93 astronomisen yksikön päässä ja etäisimmillään 1,74 astronomisen yksikön päässä. Kirkkauden ja valon heijastamisen perusteella asteroidi on läpimitaltaan todennäköisesti  &ndash; . 

Kinich Ahau oli mayojen aurinkojumala.

## Lähteet
1303 Luthera

**1303 Luthera (1928 FP)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,91 astronomisen yksikön ja etäisimmillään 3,56 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Asteroidi on nimetty Karl Theodor Robert Lutherin mukaan.

## Lähteet
Aittolampi (Kontiolahti, eteläinen)

**Aittolampi** on asutuksen reunustama järvi Kontiolahdella Pohjois-Karjalassa. Sen pinta-ala on 48,3 hehtaaria. Etäisyys Joensuusta on yhdeksän kilometriä itään. Kontiolahden ja Joensuun välinen raja kulkee noin 700 metriä Aittolammen läntisten lahtien rannoilta länteen.

## Maantiede
Aittolammen rantaviiva on polveilevuutensa vuoksi melko pitkä järven pinta-alaan nähden, 6&nbsp;543 metriä. Niemistä laajin on länsirannan Pönkäniemi. Lahtia ovat länsiosan Sammakkolahti ja Oravilahti sekä itä- ja pohjoisosan Peltolahti, Lähdelahti ja Vaaralahti. Rannat ovat paikka paikoin varsin syviä. Noin kuudesosa Aittolammesta on vähintään kymmenen metriä syvä. Syvänteet sijaitsevat kaakossa ja pohjoisessa. Syvin piste, noin kuusitoista metriä, sijaitsee pohjoisen syvänteen keskellä.

Kartan perusteella Aittolammella on yksi saari, sen pinta-ala on hieman alle hehtaarin. Aittolammen itäpuolella kohoaa Aittovaara. Järven pohjoispuolitse kiertää maantie. Länsipuolitse kulkee maantie 15717 ja eteläpuolitse kantatie 74.

Aittolammen lasku-uoma on Sammakkolahdelta ensin lounaaseen, sitten luoteeseen virtaava Aittopuro, joka päätyy Pielisjokeen. Aittolammen ja Pielisjoen välinen etäisyys on vähimmillään noin 1,7 kilometriä.

Aittolammen vesitilavuus on 2&nbsp;667&nbsp;000 kuutiometriä. Järven ekologinen tila on hyvä.

Aittolampi (04.331.1.003) kuuluu Pielisjoen suualueeseen (04.331), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen alaosan alue (04.33) ja ensimmäinen jakovaihe on Oriveden–Pyhäselän alue (04.3). Aittolampi on laajin Pielisjoen suualueen yhdeksästä järvestä. Toiseksi laajin on Onkilampi (noin 34 hehtaaria), sitä seuraavat vakavedet ovat alle kymmenhehtaarisia.

## Lähteet
Yli-Naarma

**Yli-Naarma** on Pyhäselän ja Naarmankairan välissä sijaitseva metsäjärvi Rovaniemen itäosassa Lapissa. Sen pinta-ala on 1,9 neliökilometriä. Etäisyys Rovaniemen keskustasta on 51 kilometriä koilliseen.

## Maantiede
Yli-Naarma on kaakkois–luoteissuuntaisesti pitkänomainen. Etäisyys järven eteläosan Syvälahden perukasta järven pohjoisrantaan on noin 5,1 kilometriä. Yli-Naarman eteläosaa kutsutaan nimellä Syvälampi. Sieltä kuljetaan Syvänlamminsalmen kautta pohjoiseen Säipänniemen kohdalle, jossa järven leveys on vain noin 60 metriä. Niemen pohjoispuolella avautuu pääallas. Yli-Naarman luoteisosan muodostaa matala Pyhälahti. Runsas neljäsosa järvestä on vähintään kuusi metriä syvä ja kolmisen prosenttia on vähintään kymmenen metriä syvä. Syvin kohta, noin 15,5 metriä, sijaitsee Kamsusaaren itäpuolella.

Yli-Naarman saariluku on yksi. Saaren pinta-ala on noin 2,8 aaria. Järven pohjoisrannalla on muutamia taloja. Sen etelä- ja pohjoispuolitse kulkee maantie. Yli-Naarman länsipuolella sijaitsevan Pyhäselän huiput ovat noin 270 metrin korkeudella merenpinnan yläpuolella. Itäpuolella sijaitsevan Yli-Naarmaselän huippu on noin 280 metriä mpy, eli yli 80 metriä järvenpinnan yläpuolella.

Yli-Naarmaan virtaa pohjoisesta Kuorinkioja ja lännestä Pyhäoja. Kuorinkioja saa alkunsa noin puolentoista kilometrin päästä Kuorinki-järveltä (205,2 metriä mpy). Pyhäoja puolestaan alkaa vajaan kilometrin päässä sijaitsevalta Pyhäjärveltä (209,5 metriä mpy). Yli-Naarman luusua sijaitsee Syvänsalminlammen pohjoisosassa. Siitä alkaa kaakkoon Ala-Naarmaan (196,4 metriä mpy) virtaava lasku-uoma. Yli-Naarman ja Ala-Naarman etäisyys on vähimmillään alle kilometrin.

Yli-Naarman vesitilavuus on 7&nbsp;584&nbsp;000 kuutiometriä. Järven ekologinen tila on erinomainen.

Yli-Naarma (65.797.1.008) kuuluu Naarmajoen valuma-alueeseen (65.797), joka on kolmannen jakovaiheen vesistö Kemijoen vesistössä (65). Toinen jakovaihe on Vianjoen valuma-alue (65.79) ja ensimmäinen jakovaihe on Raudanjoen valuma-alue (65.7). Yli-Naarma on toiseksi laajin Naarmajoen valuma-alueen kuudestatoista järvestä. Laajin on Pyhäjärvi, jonka vesitilavuus on hieman yli puolet Yli-Naarmasta. Kolmantena tulee Ala-Naarma.

## Lähteet
Oklahoman territorio

**Oklahoman territorio** () oli Yhdysvaltain territorio, joka perustettiin 2. toukokuuta 1890 intiaaniterritorion läntisestä osasta ja ns. ”pannun kahvaksi” () kutsutusta maakaistaleesta. Oklahoman territorio lakkautettiin, kun sen ja intiaaniterritorion alueesta muodostettiin Oklahoman osavaltio 16. marraskuuta 1907. 

## Lähteet

## Aiheesta muualla